Pielikums Nr.2.

TEHNISKĀ SPECIFIKĀCIJA

Līguma termiņš – 2 (divi) gadi no līguma parakstīšanas dienas.

1.Hidraulisko materiālu (turpmāk – prece) piegāde notiek pa daļām saskaņā ar preču pasūtījumu, ko veic Pasūtītāja pilnvarotā persona, nosūtot pasūtījumu uz Izpildītāja pilnvarotās personas e-pasta adresi, norādot preci, daudzumu, piegādes vietu un citu nepieciešamo informāciju.

2.Izpildītājs piegādā Preci pasūtījumā norādītajā piegādes vietā, kuru noteikusi Pasūtītāja pilnvarotā persona, 14 (četrpadsmit) kalendāro dienu laikā no pasūtījuma veikšanas dienas.

3.Pasūtītāja pilnvarotā persona, pieņemot no Izpildītāja preci, 3 (trīs) darba dienu laikā pārbauda tās daudzuma un kvalitātes atbilstību pavadzīmē - rēķinā norādītajam.

4.Ja Preces piegāde veikta nekvalitatīvi vai prece neatbilst tehniskai specifikācijai, Pasūtītāja pilnvarotā persona neparaksta attiecīgo pavadzīmi vai pieņemšanas-nodošanas aktu un 3 (trīs) darba dienu laikā no preces saņemšanas sagatavo un nosūta pretenziju (reklamācijas aktu) uz Izpildītāja pilnvarotās personas e-pasta adresi, kurā norāda konstatētos preces trūkumus vai citas neatbilstības. Šajā gadījumā izpildītājs par saviem līdzekļiem 7 (septiņu) kalendāro dienu laikā novērš pretenzijā norādītos trūkumus un atkārtoti nodrošina preces piegādi pasūtītājam.

5.Izpildītājs garantē, ka piegādātā Prece atbilst tehniskajā dokumentācijā ietvertajam Preces aprakstam, rūpnīcas – izgatavotājas tehniskajiem noteikumiem un kvalitātes standartiem, ko apliecina ražotāja izsniegts sertifikāts.

6.Prece jāpiegādā oriģinālā rūpnīcas - izgatavotājas fasējumā. Iepakojumam jānodrošina Preces saglabāšana pilnīgā kārtībā to transportēšanas un glabāšanas laikā.

7.Izpildītājs garantē, ka piegādātā Prece ir jauna, atbilst ražotāja Preces aprakstam un kvalitātes noteikumiem. Izpildītājs ir atbildīgs par Preces atbilstību Latvijas Republikas spēkā esošo normatīvo aktu prasībām. Ja Pasūtītājam rodas šaubas par piegādātās Preces izcelsmi, Pasūtītājam ir tiesības to nosūtīt oriģinālajam Preces ražotājam, ja tas ir iespējams, lai veiktu tās pārbaudi atbilstībai.

8.Piegādātājs nodrošina piegādātajai Precei garantijas laiku 12 (divpadsmit) mēnešus, skaitot no pušu abpusēji parakstīta pieņemšanas – nodošanas akta vai Izpildītāja iesniegtās pavadzīmes saņemšanas. Garantija attiecas uz izgatavošanas defektiem, bojājumiem, kas radušies transportējot preci, kā arī uz to, ka Prece saglabās savas īpašības garantijas laikā.

9.Garantijas laikā Izpildītājs bez maksas nodrošina preces nomaiņu un piegādi uz Pasūtītāja pilnvarotās personas norādīto adresi. Pasūtītāja pilnvarotā persona par konstatētajiem Preces bojājumiem un/vai trūkumiem paziņo Izpildītājam, nosūtot trūkumu pieteikumu uz Izpildītāja pilnvarotās personas elektronisko e-pasta adresi un paziņojot pa tālruni.

10.Izpildītājs nodrošina preces apmaiņu 7 (septiņu) kalendāro dienu laikā no bojājuma un/vai trūkumu pieteikuma nosūtīšanas dienas preces ekspluatācijas vietā vai citā vietā, par ko vienojas pušu pilnvarotie pārstāvji.

11.Līguma laikā Pasūtītājs var veikt preces pasūtījumu, kas nav norādītas tabulā, bet ne vairāk kā 20% no kopējā daudzuma.